**Bojt Község Roma Nemzetiségi Önkormányzat 4.**

ELNÖKÉTŐL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Gulyásné Kovács Gabriella

irodavezető

Önkormányzati és Hatósági Iroda

## ELŐTERJESZTÉS

*iskolai felvételi körzetek tervezetéről*

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdése értelmében a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Ugyanezen bekezdés rögzíti, hogy az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

Az EMMI rendelet 24. § (1a) bekezdése alapján a települési önkormányzat a véleményéről, az Nkt. 50. § (10) bekezdése szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.

Az előterjesztés 1. számú melléklete a Berettyóújfalui Tankerületi Központ által kijelölt körzetek tervezetét tartalmazza, mely megegyezik a korábbi évek beiskolázási körzetével.

# A fent leírtak alapján előterjesztem az alábbi

# H a t á r o z a t i j a v a s l a t - o t:

Bojt Község Roma Nemzetiségi Önkormányzat Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1a) bekezdésébe foglalt véleményezési jogkörében eljárva a Berettyóújfalui Tankerületi Központ által megküldött általános iskolák felvételi körzetének tervezetével egyetért.

**Felelős:** Rácz Katalin elnök

**Határidő:** 2026. február 15.

Bojt, 2025. december 5.

**Rácz Katalin** elnök